Държавен вестник, бр. 98, 2020 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  98
2. броя и длъжностите на служителите, 
които ще извършват дейността по предоста-
вяне на социалната услуга;
3. мястото, на което ще се предоставя со-
циалната услуга, и основанието за ползване 
на съответните материална база, обзавеждане 
и оборудване, когато се изискват за предос-
тавяне на услугата (прилагат се документи, 
които го доказват);
4. датата, от която се иска да започне 
финансирането от държавния бюджет на 
предоставянето на социалната услуга;
5. размер на финансирането от общината (в 
случаите на смесено финансиране по чл. 49, 
ал. 2 от Закона за социалните услуги);
6. обосновка на необходимостта от соци-
алната услуга.
Чл. 79. (1) В срок до три работни дни от 
постъпване на заявлението по чл. 78 Аген-
цията за социално подпомагане изисква от 
Агенцията за качеството на социалните услуги 
становище за съответствието на социалната 
услуга със стандартите за качество, определе-
ни в Наредбата за качеството на социалните 
услуги, което тя предоставя в срок до 10 ра-
ботни дни от поискването.
(2) Срокът за предоставяне на становището 
по ал. 1 е 20 дни, когато:
1. Агенцията за качеството на социални-
те услуги извършва проверка на място за 
установяване на обстоятелства, посочени от 
общината в описанието на социалната услуга;
2. услугата, за която се иска предварително 
одобрение, е интегрирана здравно-социална 
услуга, за която се изисква становище от 
съответната регионална здравна инспекция.
(3) В случаите по ал. 2, т. 2 съответната 
регионална здравна инспекция предоставя 
становище в срок до 7 работни дни от по-
искването.
(4) Агенцията за социално подпомагане 
и Агенцията за качеството на социалните 
услуги извършват по електронен път обмена 
на информация между тях във връзка с проце-
дурата за даване на предварително одобрение, 
включително всички искания, становища и 
документи.
Чл. 80. (1) Агенцията за социално под-
помагане разглежда заявленията за предва-
рително одобрение в едномесечен срок от 
постъпването им.
(2) При констатиране на непълноти в 
представените документи и в представената 
информация Агенцията за социално подпо-
магане дава на заявителя указания и 14-дне-
вен срок за отстраняването им, като срокът 
за разглеждане на заявлението започва да 
тече от предоставянето на допълнителната 
информация.
(3) В случай че непълнотите не бъдат 
отстранени в срока по ал. 2, производството 
се прекратява със заповед на изпълнителния 
директор на Агенцията за социално подпома-
гане, която се съобщава писмено на заявителя 
в срок до три работни дни от датата нa из-
даването є и подлежи на обжалване по реда 
на Административнопроцесуалния кодекс.
Чл. 81. (1) Предварителното одобрение се 
дава в едномесечен срок от постъпване на 
заявлението по чл. 78 със заповед на изпъл-
нителния директор на Агенцията за социално 
подпомагане, ако:
1. заявената социална услуга и заявеният 
брой потребители са включени в Национал-
ната карта на социалните услуги, годишното 
планиране на социалните услуги по чл. 39 от 
Закона за социалните услуги за съответната 
община или област и закона за държавния 
бюджет за съответната година;
2. необходимите средства за финансиране 
на социалната услуга от държавния бюджет 
са осигурени съгласно закона за държавния 
бюджет за съответната година;
3. становището на Агенцията за качест-
вото на социалните услуги по чл. 79, ал. 1 е 
положително.
(2) В заповедта по ал. 1 задължително се 
включва одобрението за:
1. вида на социалната услуга съгласно чл. 15 
от Закона за социалните услуги и профили-
рането є в зависимост от потребителите, на 
които ще се предоставя, и/или в зависимост 
от други признаци;
2. броя на потребителите на социалната 
услуга, за които се осигурява финансиране 
от държавния бюджет;
3. мястото, на което ще се предоставя со-
циалната услуга, когато се изисква услугата 
да се предоставя на определено място;
4. датата, от която започва финансирането 
от държавния бюджет на предоставянето на 
социалната услуга;
5. дела на финансирането от държавния 
бюджет на предоставянето на социалната ус-
луга (в случаите на смесено финансиране по 
чл. 49, ал. 2 от Закона за социалните услуги).
(3) Заповедта за даване на предварително 
одобрение се съобщава писмено на заявителя 
в срок до три работни дни от датата нa из-
даването є и подлежи на обжалване по реда 
на Административнопроцесуалния кодекс.
Чл. 82. (1) Изпълнителният директор на 
Агенцията за социално подпомагане със 
заповед отказва даването на предварително 
одобрение, когато едно или повече условия по 
чл. 54, ал. 1 от Закона за социалните услуги 
не са налице.
(2) Заповедта за отказ за даване на пред-
варително одобрение се съобщава писмено на 
заявителя в срок до три работни дни от дата-
та нa издаването є и подлежи на обжалване 
по реда на Административнопроцесуалния 
кодекс.